السلام عليكم ورحمة الله وبركاته. اخواني واخواتي في الله. تخيل لو انت لاجئ داخل لجنة شفوي. فانت بقى يعني مزاكر المنهج ولكن يعني مزاكر حتة من هنا. سايب باب من
هنا يعني مش مهم المقدمة مزاكر تلات اسئلة من هنا. وداخل فجأة لقيت الدكتور بيقول لك يلا بقى بسم الله. هيسألك في المقدمة. يلا يا ابني في اول صفحة في نقطة كزا
جاوب انت مزهول. يلا بقى الفصل الاولاني. صفحة صفحة في الفصل الاولاني. يلا يا ابني بقى الفصل التاني. يلا بقى الباب التاني عبارة عن خمس فصول. فصل لفصل سألك فيه الباب التالت الباب الرابع انت واقف مزهول. انا ما حدش قال لي ان امتحان الشفوي كده. ده انا باحسب سؤال من الاول على من الاخر اي حاجة وخلاص
انت انت بتسألني كل ده انت سألتني في المنهج كل حتة حتة. تخيلوا يا شباب ان ده حساب الاخرة. تخيلي ان ده الحساب اللي ربنا بيتحاسب معنا به ينصرف احدكم ولم يكتب له من صلاته الا عشرها تسعها ثمنها سبعها سدسها خمسها ربعها ثلثها نصفها
انت متخيل ربنا بيحاسبك بالتسع وبالعشر. انت متخيلة الكلام ده! اهو ده اللي بيحصل. وده اللي الناس مش متخيلاه. وده اللي احنا بنتكلم فيه في اسم الله الحسيب. قد ايه
ربنا هيحاسبك بكل دقة على كل معصية وعلى كل حسنة. قد ايه ؟ ما هو الناس مش خايفة من ربنا ليه ؟ ليه في ناس كتير مش خايفة من ربنا لانها مش عارفاه. الانسان لما يكون مش عارف حاجة ما بيخافش منها. تخيل واحد مزارع واحد فلاح راح الارض وجايب ابنه اللي عنده سنة او سنتين وحطه على
ارضه وراح يعزق. فالولد لقى تعبان معدي. فالتعبان الوان جلده حلوة والتعبان بيلعب. فالولد بيحسبه لعبة. فقعد يضحك ويمد ايده على ومش عارف. طبعا ربنا اكرم الاكرمين وارحم الراحمين. بس هو مسلا انا باضربه ان الانسان لما يكون مش عارف قدر حاجة بيحسبها لعبة. هو مش عارف. فاللي مش عارف قدر الله
الجلال والاكرام هو مش فاهم الحساب شكله ايه. مش قادر يتخيل في حين انك تلاقي دكتور دكتور بقى اشترى مسلا خضار وفاكهة اول ما روح بيته قال لمراته ياللا بسرعة
هاتي لي حلة او حاجة بلاستيك وحطاها فيها هاتي خل هاتي ملح هاتي كلور اغسل انت بتعمل ايه ؟ قال لها انت مش عارفة انا باشوف حالات هل قد ايه وحالات نزلات معوية وحالات تسمم وحالات ديدان بسبب الحاجات اللي في الخضار وحالات اميبة انت مش متخيلة انا بشوف
ايه ودوزنتاريا فهو من اللي شافه قدر. فاللي بيخاف زيادة لانه عارف زيادة. مش لانه وسوس. واللي مش خايف لانه ما هوش عارف عشان كده اسم الله الحسيب اسم بيقول لك خد بالك اعمل حسابك. ما تبقاش زي طالب الشفوي الا لما الدكتور سأله في كل حاجة. قال له يا دكتور انا ما كنتش عامل حسابي. لأ يا حبيبي. انت
داخل تتحاسب ما فيش حاجة اسمها ما كنتش عامل حسابي. لازم نعمل حسابنا يا جماعة وكفى بنا حاسبين. كل حاجة محسوبة عند ربنا. يا شباب ان الله كان على كل شيء حسيبا. كل حاجة محسوبة هنكمل دقة الحساب في الاخرة. والنهاردة مع الصراط بس. مع الصراط تحديدا
اشمعنى الصراط؟ لان الصراط ده من اعظم مشاهد يوم القيامة اللي بتدل على اسم الله الحسيب. النبي عليه الصلاة والسلام قال لنا ان انواع البشر في المرور على الصراط ست انواع
وانك وان كل نوع منهم عشر سرعات. عشر سرعات هم بالزبط العشر سرعات. بتوع الناس على التدين في الدنيا بالزبط كأن ربنا حاسب لك سرعتك في الدين كان شكلها ايه. كان سرعتك لما سمعت الادان سرعتك للصلاة نفسها محسوبة في
عشر سرعات. لما الناس بتسمع الصلاة. اهو بالعشر سرعات دول هم العشر سرعات بتوع الناس على الصراط. ده ده للي صلى. اللي ما صلاش ممكن ما يدخلش الصراط اصلا ده اللي صلى لان اللي بيدخل الصراط هو اللي دخل الصراط الدنيا. هو اللي مشي على طريق ربنا في الدنيا اصلا. سرعتك لما عرفت ان في اسرة فقيرة. سرعتك لما شفت واحد بيعصي ربنا
تدعوه ولا لأ ؟ سرعتك لما واحد قال لك تعالي احفظي قرآن او حد عرض عليك حفز القرآن. هتحفزي ولا لأ ؟ سرعتك انك تقوم الليل لما تصحى قبل الفجر بنص
نص ساعة ولا بساعة سرعتك في الدنيا في الطاعة محسوبة عند الحسيب سبحانه وتعالى. انت متخيلة طب ناخد الاول الستة انواع عشان نشوف قد ايه كانت محسوبة. الست انواع في المروت بالمرور على الصراط. قال رسول الله صلى الله عليه وسلم
فناج مسلم. ده الاولاني واحد عدى صاق سليم ناجي نجا نجا من النار والكلاليب والخطاطيف والحسك المفلطح والالسنة اللهب نجا من كل حاجة ناجي مسلم سليم عدى سليم. وناج مخدوش مخدوش يعني ناجي نجا ولكن خد خدش خده في قلبه. خده في ايده خده في عينه خده في
كانوا الله اعلم هو بالخدش يا رب! هو يا رب انت كنت حاسب لنا في الدنيا الخدشاية! يا رب انا لساني كان طيب وباقرأ قرآن بس كان فيه خدشاية! اغتبتني مرتين
ان نميت مرتين الخدشاية دي يا رب محسوبة ومكدوس في فناج مسلم وناج مخدوج ومخردل المخردل الخردلة اللي هي الفرم لما تفرمي اللحمة في الخلاط تبقي خردلتيها. يبقى سنتفتيها مخردل
اتقطع اتقطع وده عدى ده مش وقع ده عدى. بس عدى بعد ما كل جوارحه اتقطعت. طب ليه؟ ده عمل ايه؟ هنشوف الوقت الحسيب. هنشوف الوقت كل حاجة كانت محسوبة ازاي ؟ ودرجات المعصية محسوبة ازاي ؟ الرابع ومخدوج مخدوج زي كلمة السيدة خديجة. مخدوش بالجيم في الاخر يعني
بناقص. يعني اتشال منه ايد اتشال منه رجل. اتشال منه حتة وهو معدي اتشال منه لسان. ليه؟ هنشوف الحسيب عمل كده ليه امس ومكدوس في نار جهنم. مكدوس يعني زي ما يحصل تكدس سكاني او تكدس في منطقة تقوم الناس دايسة على بعض يقوم ناس واقعة تحت الرجلين. دا حصل
تكدس على الصراط فوقع. طب اللي اتكدس في جهنم ده مين اللي كدسه ومين اللي زقه من وراه ووقع ليه؟ السادس ومحتبس به اللي هو واحد اتحبس على الصراط لا عدى ولا وقع في النار. واحد اتحبس مش اتحبس في سجن ولا في حبس انفرادي ولا اتحبس على الصراط. واحد فضل واقف على الصراط كده
لا بيعدي ولا بيقع. طب ليه مين دول؟ تعالوا اما نشوف الستة دول مين؟ الاولاني الناجي المسلم. الناجي المسلم ده اللي عدى صاق سليم لانه في الدنيا كان سليم لانه في الدنيا قلبه سليم از جاء ربه بقلب سليم. عارفين لما يكون الترابيزة دي سليمة ما فيش رجل اتكسرت ما فيش حاجة اتخلخلت. سليمة زي يوم ما اتصنعت
قلبه بالفطرة اللي عليه زي ما ربنا خلقه جوارحه سليمة ما فيش نكت سودا على قلبه. ما فيش معاصي ما تابش منها. بازن الله ناجي المسل التاني ناج مخدوش مخدوش خد خدشة يعني لسان لهب او كلوب او خطاف خدشه في جارحة طب
ده واحد كان عنده خدش ويا رب انت بتحاسبنا بالخدش! يا رب هي يعني كل حاجة محسوبة للدرجة دي! يعني انا قلبي نضيف كله بس فيه حتة كده ايه تعلق قلب
باسباب. يا رب انا ايدي جميلة بس مرة بس يعني مديت ايدي على حرام كده. انا عيني يا رب نضيفة. بس مرة كده مقطع على اليوتيوب وقمت واخد بصة. يا رب انا
سنة نضيف وطاهر بس مرة اغتبت كده وما تبتش منها. الخدشاية دي محسوبة. الخدشاية دي مرصودة. الخدشاية دي يتحاسب عليها على الصراط يبقى ده عدى بس خد له خدشة. التالت ومخردل ده واحد اتقطع بقى على الصراط. ايديه ورجليه ولسانه وعينيه ودانه
وقلبه وبطنه ده واحد ما فيش جارحة في جسمه ما عصاش ربنا بها. ده واحد كان مقطع الدنيا في المعاصي. ده واحد ايديه عصى ربنا بها بطنه كلت حرام وقلبه اتمنى حرام وكان فيه شكوك. ونفسيته كانت مليانة غل وكبر وحسد وغيرة. وعينيه بص للحرام وسمع الاغاني الحرام ونطق
حرام واكل الحرام وفكر في الحرام ومشي برجليه للحرام ده مخردل وما تابش لربنا وما تابش فده يتقطع لان كل جوارحه بتصاب على الصراط. شفت الحسيب؟ الحسيب يعلم ايه الجارح اللي عصت؟ وايه الجارح اللي ما عصتش؟ وبتتحاسب على جارحة جارحة على الصراط. النوع الرابع
خدوج. مخدوش بالجيم يعني ناقص. الخدج الناقص يعني اللي لا يذكر الله في اول صلاته فصلاته خداج ناقصة انا مش آآ اللي لا يذكر الله في اول وضوءه فوضوءه خداج. يعني ذكر الله هو اللي بيكمل عبادتك. فاكثر من ذكر الله. تكمل العبادات بتاعتك. طب يعني ايه
يعني عدى من غير لسان. ليه؟ كانت على طول اتت خطاب ربنا بلسانها. على طول بتغتاب الناس بلسانها. عدى يعني نزاعة للشوى. الشوى آآ مقدمة الراس مع الانف الحتة اللي في الاول دي مع الايدين والحتة بتاعة الركب دي بتاعة الرجلين دي ايه دي اعضاء السجود. اعضاء ما كانش بيصلي
خدج في اعضاء السجود اتاخدت منه وهو على على الصراط. انت متخيل! واحد كان بيمد ايده على الرشوة يعدي من غير ايد. واحد كان بيمشي للحرام يعدي من غير رجل. واحد كان بيبص على الحرامي يعدي من غير عين مخدوش. شفت الحسيب عارف العضو اللي عصيته به وما تبتش اليه منه. كل ده
واحد ما تابش النوعية الخامسة بقى ومكدوس في نار جهنم مكدوس من التكدس. التكدس ان الناس تزق بعض لحد ما الناس توقع بعض عصوا ربنا مع بعض فبيعدو من على الصراط. فهم بيعدوا من على الصراط فبيزقوا بقى كل واحد عايز يعدي على حساب اخوه. كل واحد ما حسبهاش في
الدنيا على حساب اخوه فبيزق اخوه عشان يعدي. فكلهم قاموا موقعين بعض في جهنم. فزي ما كانوا بيزقوا بعض على المعصية في الدنيا. بيزقوا بعض على جهنم في الاخرة شفت بقى منزر شلة السوق وهي بتعدي مع بعض لسة عايزة تصاحبي صاحبتك اللي بتوزك على المعصية اللي بتقول لك كلمي شباب اللي بتفرجك على حاجات وحشة على الموبايل بتاعها
اللي بتعرفك الافلام التركي والافلام الهندي والمسلسلات التركي. اللي بتعرفك اليوتيوبرز اللي بيتكلموا عن اي حاجة الا ربنا. لسة عايزة تصاحبيها غير بقى صحبة الصالحين لما بتعدي مع بعض. تعدي فيسقط بعضها في زنوب سر ما كنش قايلها. والباقي عدوا. الباقي ما يرضوش يدخلوا الجنة. يقولوا يا رب اخواننا
كانوا يعملون معنا ويصلون معنا. فربنا يشفعهم فيهم ويخرجهم من النار. شفت صحبة الصحبة الصالحة بتعمل ايه فين ؟ ان الله كان على كل شيء حسيبا الصحبة من اكتر ما سيحاسب الله عليه يوم القيامة. ربنا مش هيحاسبك على حاجة يوم القيامة قد صحبتك. قد صحبتك صحبتك كان شكلها ايه؟ لانك
انت اللي بيختار كلية طب بيصاحب طلب الطب. اللي بيدخل هندسة بيصاحب بتوع هندسة. اللي عايز يتعلم موسيقى بيصاحب الموسيقيين. اللي عايز صاحب الممسلين. اللي عايز يسرق بيصاحب الحرامية. كل واحد بيصاحب الاختيار. فانت على حسب اختيارك. فانت لو صاحبت المؤمنين يبقى انت اخترت ربنا. لو صاحبت
حتة الفاسدين يبقى انت اعرضت عن ربنا اكتر حاجة الحسيب هيحاسبك عليها. يوم القيامة الصحبة يبقى ده مكدوس في نار جهنم. السادس محتبس به. ايه ده لا عدى ولا وقع. لانه في الدنيا كان برضو محتبس به. في الدنيا كان عامل زي المحبوس. لا بيتقدم ولا بيتأخر. لا بيطيع ولا بيعصي. انا كده كويس
واحد فاكر نفسه الشاب المحترم لا بينطلق في الطاعة ولا في نفس الوقت بيزني وبيسرق وبيخون وهو انسان لا طاعة ولا معصية فكان لا عنده حسنات تعديه ولا عنده سيئات توقعه. محتبس به. ست انواع. شفتم يعني ايه ان الله كان على كل شيء حسيبا؟ شفتم
الصراط تجسيد لاسم الله تجلي لاسم الله الحسيب قد ايه. شفتم قد ايه ان ربنا حاسبها لنا وفعلا كفى بنا حاسبين وكل حاجة محسوبة غير بقى السرعات. السرعات على الصراط دي قضية خطيرة جدا يا جماعة. قضية في غاية الخطورة. لما يعني تيجي تروح مسلا تسافر السعودية يقول لك
ممكن تسافر بري وتدفع لك مسلا الف الف الفين جنيه وممكن تسافر طيران وتدفع لك عشرة خمستاشر الف وممكن يبقى عشرين خمسة وعشرين الف جنيه. ادفع عشر اضعاف ليه؟ هي دي هتوديني
آآ جدة ودي هتوديني الهند. لأ الاتنين نفس المكان. بس الطيران هيريحك. الطيران هيوصلك بسرعة. الطيران هيوفر عليك التعب. عشر اضعاف تمن عشان ما تتعبش. اهو ده اللي انا بقوله لك الوقتي الحسيب حاسيب لك سرعتك في الطاعة وفي المعصية. حاسيب لك سرعتك لما الادان بيدن
هسيب لك سرعتك لما واحد قال لك تب لربنا. هسيب لك سرعتك لما واحدة قالت لك البسي حجاب امهات المؤمنين. حاسيب لك سرعتك في التوبة من المعاصي الحسيب حاسب لك السرعة. مش بس حاسب لك العمل. الست انواع على حسب العمل الناجي المسلم والمخدوش والمخدوش والمخردل
والمكدوس الستة ده على حسب العمل. انما الاعمال دي كان كل واحد فيها له سرعة غير التاني. ففيه سرعات على حسب السرعة في كل عمل. تخيل يعني الناجي المسلم نفسه ده ده سرعات. حاجة ملكوت يا جماعة. اسم الله الحسيب ده انت ممكن تعيش مع حياتك كلها. ايه العشر سرعات
العشر سرعات اللي على الصراط هم نفس العشر سرعات بتوعنا لما الادان بيدن. السرعة الاولى سرعة الطرف. غمض عينك وفتحها. تعدي من على الصراط السرعة التانية سرعة البرق اللي هي سرعة الضوء. وقبل ما تفرح سرعة الضوء الضوء بيجي من الشمس للارض في تمان دقايق. في تمان دقايق
عارف يعني ايه في تمان دقايق ؟ لجهنم اكبر من المساحة من الارض للشمس. ده ضرس الكافر بس قد جبل احد. شف ستاشر درس فوق، ستاشر درس تحت وده ده كافر واحد
شف بقى جهنم دي قد ايه يعني انت لو عديت بسرعة الضوء من على الصراط انت ممكن تاخد لك مسلا ربع ساعة نص ساعة يعني انت متخيل يعني في واحد ممكن آآ يعني يقع في موقف
او يتحبس في اسانسير نص دقيقة يجي له عقدة نفسية طول حياته. يعني نص ساعة على الصراط دي مش حاجة بسيطة. نص ساعة فوق جهنم دي مش حاجة بسيطة. يعني املنا
سرعة الطرف يا رب. كالبرق يا رب. آآ املنا كالطرف يا رب. كطرف العين غمض وفتح تعدي. ده املنا يا جماعة. السرعة التالتة الطرف اتنين فرق تلاتة الريح. الريح اربعة الطير. الله! الطير ده جميل! طب تخيل طير بقى مسافر من مصر لامريكا! طب امال طير بقى يعدي من على جهنم في قد ايه
انا عايز اقول لكم يا جماعة ما تتغروش في السرعة. لان احسب بس المسافة الاول اللي هتتقطع. السرعة الخامسة الخيل بقى الخيل سريعة واحد مسافر من مصر لاوروبا على فرس او من مصر للمغرب على فرس. السرعة السادسة
اجاويد الركاب اللي هي الجمل السريع بقى. السرعة السابعة الجري. واحد بيجري. واحد بقى بيجري من مسلا من القاهرة لجنوب افريقيا. هيوصل بعد السرعة التامنة السرعة السابعة الجري. السرعة التامنة المشي. واحد ماشي سلنسيه. ده كان في الدنيا سلنسيه برضو. ده كان في الدنيا ما بيدوش
ولا بيدوس فرامل سايبها سلانسية. السرعة التاسعة الزحف يزحف زحفا. ده في الدنيا كان بيزحف اللي بيزحف ده اللي مش طايق الحاجة. اللي رايح للحاجة وهو مش طايقها. بس هو مضطر في واحد كان يعني لا اكراه في الدين. ربنا ما بيقبلش العمل اللي اتعمله والواحد كارهه. ربنا لا يقبل الا العمل اللي انت عملته بقلبك
ربنا يريد انك تيجي له بقلبك مش برجليك. رح لربنا بقلبك مش برجليك. الزحف. السرعة العاشرة الجرجرة. يمر اخرهم بقى يجر جرا بقى. اه السرعة العشرة الجرجرة واحد بيتجرجر. ده ده واحد كان برضو بيتجرجر في الدنيا. والدته يا ابني صل. يا ابوه يا ابني صل. كان بيصلي في الاخر بالجرجرة
اه فانا برضه يعدي من على الصراط بالجرجرة في الاخر. انت متخيل السرعات دي بقى دي سرعتنا في الدنيا وده من الاعجاز القدري. في حديس رسول الله صلى الله عليه وسلم. وفي هزا الحديس بالزات
ان العشر سرعات اللي على الصراط هم العشر سرعات اللي في الدنيا للناس اول ما بتسمع الادان. ها ايه اللي بيحصل؟ فيه واحد زي الطفل حرف تغمضي عينيك وتفتحيه تلاقي اخوك يبقى في في المسجد هو انت يا ابني نزلت امتى ؟ فيه واحد اول ما يسمع ان فيه اسرة فقيرة جاي هوا طيران ريح بقى
فلاطير في واحد يعني والله بيبزل مجهود وجاي بيجري وجاي بيسعى. فيه واحد صلنسيه ماشي. بالراحة انا جاي اهو طب اخلص بس المكالمة دي واجي يا رب. طب بس اقرأ الكلمتين دول واجي. طب اخلص الموضوع ده واجي. فيه واحد بقى بيزحف وهو مش عايز بس خايف يعني برضو ايه في قلبه
خوف من ربنا بس مش حابب الموضوع بتاع التدين خالص. وفي واحد بتجرجر لازم حد يجرجره زي ما الملايكة في الاخر تجرجره على الصراط. يا ترى المتبرجة بقى على الصراط هيبقى حالها ايه
يا ترى اللي كان بيمشي على سطر وسطر ده اللي بيصلي على سطر وسطر؟ على الصراط يبقى حالته ايه ؟ ان الله كان على كل شيء حسيبا. انت آآ اللي بيحصل معك يوم القيامة
على الصراط نسخة طبق الاصل. الحسيب على حسب اللي انت عملته في الدنيا على حسب اللي بيحصل على الصراط يوم القيامة يبقى الصراط زي ما قلت لكم ده تجلي. تجلي لاسم الله الحسيب. تجلي ان كل عمل انت بتعمله على حسب العمل بتاعك
لدرجة الخدش ربنا بيحاسبك عليه على الصراط. يخدش الانسان. وفي خطاطيف وفيه كلاليب. اللي خطفت قلبه وهات الخطاطيف تصيبه. واللي تكالبت على قلبه الشهوات. الكلاليب تصيبه واللي اصابته الزنوب الحسك المفلطح يصيبه
كل كل حاجة محسوبة بالزبط. مفاجآت. اسم الله الحسيب بيقول لك ان كل حاجة محسوبة عليك. ما فيش حاجة اسمها مش عامل حسابي. ما فيش حاجة اسمها انا مش عامل حسابي للحظة الموت. خطط لمستقبلك. اعمل حسابك للحظة الموت من دلوقتي. اعمل حسابك. انت جايز
ولا لأ ؟ عندك يقين تقول لا اله الا الله ولا لأ ؟ عندك يقين لما ملك الموت ييجي يدخل عليك؟ عندك يقين لما الشيطان ييجي يحاول يفتنك في العقيدة ساعة الموت؟ اعمل حساب القبر اعمل حساب
اول ليلة في القبر. اعمل حساب اسئلة الملايكة التلاتة. اعمل حساب اعمل حساب يوم القيامة. اعمل حساب الخمسين الف سنة بكل المراحل بتاعتها خمسين الف سنة. خمسين الف سنة دول انت هتعمل فيهم تمنتاشر مليون ومتين وخمسين الف يوم. انت متخيل ان كل ده لازم تعمل حسابه اعمل حساب علامات الساعة. اللي
تيجي في اي وقت وسنتين اتنين تلاتة تلاقي المهد جه سنتين تلاتة اربعة تلاقي الدجال جه سنتين تلاتة اربعة تلاقي المسيح عيسى ابن مريم. سنتين تلاتة اربعة تلاقي يأجوج ومأجوج
تركوا قام الحساب. اعمل حساب ان كل ده جاي جاي. والصادق المصدوق قال ان هو جاي. اعمل حساب الميزان اللي كل حاجة هتتجسد من اعمالك عليه. وهتتوزن بمثقال الذرة وتطلع الكفة وتنزل بمثقال الزر اعمل حساب الصراط. اللي العشر سرعات بتوعك في الدنيا هيبقوا العشر سرعات
عليه يوم القيامة سرعتك على حسب السرعة. وكفى بنا حاسبين. على حسب سرعتك على التريد ميل بتاع العمل الصالح في الدنيا. بيبقى سرعتك على الصراط يوم القيامة. بنرجع تاني بعد الكلام ده ونرجع تاني لاهم عبادة. لازم نعيش معها
عبادة بتخلي حياتك جنة. عبادة بتديك قوة. عبادة بتديك استبشار في طريق ربنا. عبادة الاحتساب. ربنا حاسب عليك كل حاجة. والملكين حاسبين عليك كل حاجة. ما يلفظ من قول الا لديه رقيب عتيد. ده كل حاجة محسوبة كل حاجة مكتوبة وبعد كده كل حاجة
حاجة محسوبة فما دام الامر بهزه الصورة ما دام ربنا حاسب عليك الامر بهزه الصورة لازم يبقى فيه عبادة اسمها عبادة الاحتساب يا شباب. يعني ايه عبادة الاحتساب؟ عبادة الاحتساب دي اللي رجال الاعمال بيسموها دراسة
جدوى ان انا لما اعرف كان لي واحد صاحبي كده كاتب في ورقة كاتب آآ مصروفات السنة تمانية وخمسين الف ايرادات السنة مية وعشرة الف. فانت دي اسمها دراسة الجدوى. انا هاكسب الضعف
انا هكسب الضعف فالواحد بيدخل ونفسه مفتوحة. الاحتساب ده جنة. الاحتساب ده انك انت بتبقى عايش الله. الملايين جاية. ملايين الحسنات جاية وحسنات يعني كرامات وعطاءات ورزق ومعية وفضل وحسنات يعني نعيم قبر وجنة وظل عرش الله يوم القيامة. تبقى عايش في جنة
الاحتساب ده قوة. الاحتساب بيدخلك وانت واثق لا ريب فيه. ما بتترددش ابدا عبادة الاحتساب. ان انت الوقتي في عشر ذي الحجة احتسب على الله ان الحسنة بسبعميت ضعف. احتسبي على الله ان حرف القرآن مش بعشر حسنات. ده بسبع تلاف حسنة. احتسبي على الله ان التسبيحة بسبع تلاف حسنة
مش بعشر حسنات احتسب على الله ان جلسة الضحى بسنتين جلسة ضحى يوميا لانها بسبعميت جلسة ضحى. واكتر احتسب على الله ان ختمة المصحف بسبعمية ختمة احتسب على الله ان صفحة القرآن سوابها اعلى من ختمة لان القرآن ستميت صفحة والصفحة بسبعميت صفحة واكتر كمان بازن الله والله يضاعف لمن يشاء
احتسب على الله. احتسب على الله ان عشر ذي الحجة دي ارجى ايام الدنيا ان الدعاء اسمع دعاء فيها. احتسب على الله. خليك دايما عيش معاني الاحتساب الرهيبة وانت عايش مع ربنا سبحانه وتعالى قبل ما نختم الحلقة بقى
نجيب معنى من المعاني الكثيرة بتاعة اسم الله الحسيب. احنا جبنا في اسم الله الحسيب. آآ اللي بيحسب عليك اللي بيحسب لك حسناتك. اللي بيحسب عليك سيئاتك جبنة في اسم الله الحسيب اللي بيكفيك. اللي معك. انت مش لوحدك. طب كفاية عليك ربنا. جبنا في معاني اسمك
والله الحسيب اللي حاسب كل حاجة صح. فاوعى تحسبها غلط. احسبها زي ما ربنا حسبها لك. وزي ما ربنا اداها لك. ولو احترت وما عرفتش تحسبها رح للحسيب سبحانه وتعالى من المعاني الجميلة قوي لاسم الله الحسيب. يا جماعة في قول الله سبحانه وتعالى جزاء من ربك عطاء حسابا
الحسيب اللي بيغمرك فوق احتياجك. اللي لما بيدي بيدي فوق الاحتياج. يعني ايه جزاء من ربك عطاء حسابا؟ يعني ايه حسابا؟ حسابا زي ما واحد مسلا آآ ييجي يكب لك عصير مانجة. فخلاص الكوباية هتفيض فتقول له حاسبك حاسبك كفاية كفاية مش عايز اكتر من كده والله. انت كده كده كتير اوي او واحد مسلا رح
بيت واقعد اجيب لك حلويات واكل ولحوم ومشهيات وحاجة ساقعة وعصاير تحاسبك حسبك مين اللي هياكل كل ده وملز وتب حسبك حسابا يعني ربنا يفضل يديك في الجنة. لحد ما تقول حسبك يا رب خلاص انا هاعمل ايه بكل ده
الحسيب اللي بيغمرك بالعطاء الحسيب اللي لما بيدي بيغمر. اللي لما بيدي بيسبغ. اللي لما بيدي بيملى حياتك خير وبيملى ربنا لما بيدي بيدي الحسيب لما بيدي قدام المعاني اللي لازم نخرج بها في حياتنا. لما تدي صدقة كف الفقير
لما تيجوا لما تعرف انه فقير بجد عشان كده في الزكاة. الامام الشافعي قال لك تديه ما يكفيه عمره ما يكفيه عمره. الامام ابو حنيفة قال تديه ما يكفيه سنة. سنة يعني انا مش رايح لفقير ادي له ميت جنيه وده خمسين جنيه والطمه على الاغنيا يفضل يلف على ده خمسين جنيه
اما تدي اكفي اللي قدامك. اما تربي ولادك ربيهم بضمير بامانة. اكف احتياجاتهم النفسية والعقلية والجسدية والتعليمية والايمانية لما تدي ادي بلاش فكر اداء الواجب اللي مسيطر علينا. فكر اداء الواجب ان انا لما واحد حد حبيبه مات البقاء لله على الفيس ولا على الواتس وخلاص لأ لما تقف اقف بجد
خليك لك وقفة. خليك حسيب خليك حسب للانسان اللي عنده ازمة. ادي له لحد ما يقول لك حسبك كفاية كده. كفاية لما تدي ادي. لما تغني اغني فين الحسيب يفيض عليك لان انت عارف ان ربنا كما تعامل البشر يعاملك الله سبحانه وتعالى فخليك كريم زي الحسيب. وخليك بتدي بكفاية زي الحسيب. وخليك
لحد ما الناس تقول لك حسبك حسبك انت زوق اوي ده كتير اوي انت راجل كريم ساعتها الحسيب بيعاملك اجمل معاملة لسة مع معاني جميلة لاسم الله الحسيب ولسه ان شاء الله بازن الله المرة الجاية هتبقى برضو مفاجآت لا يزال اسم الله الحسيب فيه معاني خطيرة. خطيرة غير المعاني اللي احنا قلناها خالص يا جماعة. لسه
فيه معاني عظيمة لسة فيه معاني لطمة على وجوه الملحدين. اسم الله الحسيب هو الاسم اللي دلوقتي علماء الفيزيا المؤمنين بيحطموا به الالحاد وبيحطموا به الالحاد. تحطيم وبيثبتوا به اليقين في وجود الله. اسم الله الحسيب ده اسم جبار. ولسه له دلالات خطيرة جدا. هنقولها المرة
الجاية بازن الله سبحانه وتعالى في الوقفة الخامسة بقى مع اسم الله الحسيب. حسبنا الله ونعم الوكيل. حسبنا الله لا اله الا هو. عليه توكلنا وهو رب العرش العظيم اللهم انك بكل جميل كفيل وانت حسبنا ونعم الوكيل. اللهم يا املنا الوحيد ويا ركننا الشديد. اللهم
ان رشدنا واعذنا من شر انفسنا. اللهم انا نسألك علما نافعا. ورزقا طيبا وعملا متقبلا اللهم زدنا ولا تنقصنا واكرمنا ولا تهبنا واعطنا ولا تحرمنا واثرنا ولا تؤثر علينا وارضنا وارض عنا. اللهم انا نسألك لسانا ذاكرا وقلبا شاكرا. اللهم انا نسألك حسن
الظن بك وصدق التوكل عليك. اللهم جدد الايمان في قلوبنا. اللهم جدد الايمان في قلوبنا. اللهم انا نعوذ بك ان نشرك بك شيئا نعلمه ونستغفرك لما لا نعلمه. اللهم انا نسألك اليقين والعافية. نسألك اليقين
ان العافية. اللهم انا نسألك اليقين والعافية. اللهم انا نسألك العافية وتمام العافية وما العافية والشكر على العافية. اللهم اهدنا وسددنا. اللهم انا نسألك الهدى والسداد. والحكمة الرشاد والتوفيق والمدد. اللهم ايدنا بروح منك. اللهم يا ربنا. اللهم يا ربنا وفقنا وارشدنا
يا اكرم الاكرمين. اللهم احفظنا بما تحفظ به عبادك الصالحين. حسبنا الله حسبنا الله. قل حسبي الله. عيشي مع حسبي الله ليل نهار عش مع حسبي الله وانت ماشي في الشارع وانت حاطط راسك على المخدة. عيشي مع حسبي الله ليل نهار. اكثري من قول حسبي الله
حسبنا الله ونعم الوكيل